
MĂRTURISIREA 

ierarhilor, preoţilor, monahilor și monahiilor, precum și a credincioșilor ortodocși de pretutindeni 
privitoare la hotărârile apostate ale Adunării ecumeniste din Creta la anul 2016 

De omul eretic, după întâia şi a doua mustrare, depărtează-te (Tit 3.10) 

Cu multă întristare am luat cunoștință de hotărârile Adunării din Creta prin care s-au introdus în 
Biserică noi teorii dogmatice şi principii canonice străine de duhul patristic al Sfinţilor Părinţi. Din 


numărul total de episcopi ortodocși din întreaga lume, doar un sfert au fost prezenți, iar dintre cei 


prezenți doar 11 Patriarhii din cele 14 au fost reprezentate. Considerăm că textele de o asemenea 
însemnătate trebuie să fie unanim acceptate, foarte minuţios formulate, cu toată precizia teologică 
și canonică, încât să respingă neclarităţile teologice și formulările incorecte, care pot conduce la 
răstălmăciri și denaturări ale cugetului Bisericii Ortodoxe. În continuare vom arăta de ce hotărârile 
Adunării din Creta sunt neclare dogmatic și sunt rodul compromisurilor diplomatice și de ce nu 
afirmă explicit că Biserica Ortodoxă este singura deţinătoare a plinătăţii Adevărului. 

1. Decretarea infailibilităţii patriarhale — instituirea unui nou organism supra-eclesial 

Adunarea din Creta a desfiinţat modelul de sobornicitate al Sinoadelor Bisericii, introducând 
prerogative papale anumitor Patriarhi, luând abuziv fiecărui episcop dreptul de vot. Combatem cu 
tărie decretul pci. 22 din “Relaţiile Bisericii Ortodoxe cu restul lumii creștine” prin care se 
legitimează în Biserică un nou organism administrativ alcătuit exclusiv din anumiţi Patriarhi cu 
drepturi depline în materie de dogme și canoane. Opinia personală a unui Patriarh (Întâistătător) 
nu poate impune și obliga niciun Sinod local sau vreun ierarh contrar propriei alegeri, altfel 
Patriarhii s-ar transforma în Papă care ar decide și și-ar impune suveranitatea de pe poziţii de 
forță. De vreme ce plinătatea Bisericii este poporul, atunci nici Sinodul fără popor, nici poporul fără 
Sinodul lerarhilor nu pot să se considere pe ei înșiși Trup și Biserică a lui Hristos și să trăiască în 
adevăr viața şi învățătura Bisericii. Deși la această Adunare nu s-a întrunit consensul, trei Patriarhii 
refuzând participarea (Rusia, Georgia și Antiohia) și opt ierarhi nesemnând hotărârile, totuși în 
mod abuziv s-au legiferat și urmează să fie impuse hotărârile ecumeniste în toate Bisericile 
Ortodoxe. 

2. Introducerea ereziei Ecumenismului ca dogmă în Biserică 

Cele 13 referiri la Consiliul Mondial al Bisericilor (CMB) din cadrul hotărârior privind “Relaţiile 
Bisericii Ortodoxe cu restul lumii creștine” creează premeditat confuzii între diferențele dintre 
Biserică și Confesiuni, întroducându-se în același timp un termen nou, cel de “Biserici neortodoxe” 
în sensul întăririi Teoriei Ramurilor. În acest context nu se precizează clar ce/cine este Biserica și 
care sunt membrii acesteia, ce/cine sunt Confesiunile, ce înseamnă “Biserici neortodoxe” sau 
dacă mai există grupări eretice și schismatice în zilele noastre. Noi mărturisim o singură Biserică și 
toate celelalte grupări drept erezii și schisme. În mod intenţionat nu se pomenește absolut deloc 
singura cale care conduce la unirea cu Biserica, anume întoarcerea ereticilor și a schismaticilor 
prin pocăință și botez la Biserica sfântă, sobornicească și apostolică a lui Hristos, una Biserica 
noastră Ortodoxă. Celelalte culte creştine sau confesiuni nu sunt “biserici neortodoxe”, pentru că 
Hristos nu a întemeiat totodată și Biserici ortodoxe şi Biserici neortodoxe, nici nu poate fi Capul 
mai multor Biserici, după cum mărturiseşte Sfântul Apostol Pavel: “Există un Domn, o credinţă, un 
botez” (Efes. 4.5). Niciun participant la Adunarea din Creta nu a luat în considerare afirmaţia 
Sfântului lustin Popovici (+1979): “Din unica şi nedespărţita Biserică a lui Hristos, în diferite 
timpuri, s-au desprins şi s-au tăiat ereticii şi schismaticii, care au şi încetat să fie mădulare ale 
Bisericii. Unii ca aceştia au fost romano-catolicii şi protestanții şi uniaţii cu tot restul legiunilor 
eretice şi schismatice. Ecumenismul e numele de obşte pentru toate pseudo-creştinismele, pentru 
pseudo-bisericile Europei Apusene. În el se află inima tuturor umanismelor europene cu papismul 
în frunte, iar toate aceste pseudo-creştinisme, toate aceste pseudo-biserici nu sunt nimic altceva 
decât erezie peste erezie. Numele lor evanghelic de obşte este acela de “pan-erezie” (erezie 
universală).” 

3. Anularea conștiinței ortodoxe privitoare la mântuire 

Observăm cum sistematic s-au eliminat din discuţiile preliminare termenii de schismatic și eretic, 
condamnarea ereziei și a ereticilor, înlocuirea termenului eretic cu neortodox, precum și 


acceptarea monofiziţilor, catolicilor și protestanților drept “biserici istorice” și confesiuni. Se 
recunoaște în termeni reali, expliciţi, eclesialitatea ereticilor. Repetatele referinţe la „înțelegerea 
Bisericii vechi” (pct. 5, 8, 18 din cadrul hotărârior privind “Relaţiile Bisericii Ortodoxe cu restul lumii 
creştine”) creează intenţionat o ruptură de esenţă între Biserica “învechită” a celor șapte Sfinte 
Sinoade Ecumenice și“prototipul noului om”, neo-socialistul redefini dogmatic la pct.23 care va 
rezolva toate problemele lumii. Credem cu toată tăria că nu există absolut nicio diferenţă între 
Biserica din secolul al XXI-lea și Biserica primului veac pentru că una dintre caracteristicile Bisericii 
este și faptul că mărturisim de două mii de ani în Simbolul de credinţă că ea este apostolică. La 
pct. 12 se afirmă că scopul comun al dialogurilor teologice este „restabilirea finală a unităţii în 
adevărata credință și în dragoste”. Sub acoperirea unui limbaj cu dublu înțeles, se induce ideea că 
și noi, ortodocșii, căutăm restabilirea noastră în dreapta credinţă și în unitatea dragostei, ca și cum 
le-am fi pierdut precum neortodocșii. Considerăm că această concepție este fundamental greșită 
teologic și legitimează în Biserică Teoria Ramurilor. Dacă am admite că Biserica este alcătuită şi 
din neortodocși, atunci Ortodoxia nu ar avea niciun rost, de vreme ce te poţi mântui în orice 
comunitate neortodoxă sau necreştină şi nu mai trebuie să fii ortodox şi să trăieşti după asprimea 
canoanelor ortodoxe. 

4. Noua inchiziţie religioasă — Sfântul și Marele Sinod 

Cu toate că la hotărârile supuse dezbaterii au existat dezacorduri totale sau parţiale sau contestaţii 
temeinice la anumite puncte — ţinute în secret de Patriarhia Ecumenică, toate acestea au fost 
trecute cu vederea și nepomenite în hotărârile finale. Premeditat s-a creat o situaţie ambiguă 
atunci când, sub fiecare dintre documentele publicate în versiunea electronică figurează toate 
numele ierarhilor delegaţi, fără excepţie, ceea ce face să se creadă că au semnat toţi, ceea ce 
este o minciună. Originalele semnăturilor documentelor nu au fost publicate. Din păcate acest 
lucru arată cum principiul unanimităţii a fost grav încălcat, însă cu un scop: reducerea la tăcere a 
episcopilor nesemnatari și fabricarea unei false sinodalități. Întregul Trup al Bisericii lui Hristos nu 
are aşadar vreun temei canonic pentru acceptarea ca ortodoxă a hotărârilor Adunării din Creta. 
Privitor pct. 6 al hotărârii “Relaţiile Bisericii Ortodoxe cu restul lumii creștine” lerarhul lerotheos 
Vlachos menţionează cu mâhnire manipulările, presiunile și injuriile la care au fost supuși ierarhii 
care nu au semnat că "acceptă denumirea istorică a altor biserici și confesiuni creștine 
neortodoxe”. Confesiunile eretice nu pot fi numite „biserici” deoarece exact de aceea le denumim 
„rupte de întreg” (hairesis), și prin urmare ca eretice nu pot fi numite „biserici”. 

5. Măsuri pentru combaterea ereziilor și hotărârilor necanonice semnate la 

Adunarea din Creta 

Respingem cu tărie opinia destul de răspândită potrivit căreia canoanele sunt pentru Biserică ceea 
ce sunt legile pentru stat, știut fiind că legile sunt stabilite de o instituţie legislativă constituţională. 
Canoanele sunt stabilite de către Sinoadele Ecumenice care nu sunt o instituţie, nu o 
administraţie, ci reprezintă o lucrare dumnezeiesc-omenească în viaţa Bisericii, cu dimensiune 
teandrică, iar nu simplu omenească. Canoanele sunt o prelungire a teologiei dogmatice a Bisericii, 
care ajută în buna păstorire a poporului. 

Cum poate un creştin să nu lupte pentru apărarea adevărului de credinţă şi să se mântuiască? 
Acest lucru îl spune şi Hristos în faţa oamenilor: “Oricine va mărturisi pentru Mine înaintea 
oamenilor, mărturisi-voi şi Eu pentru el înaintea Tatălui Meu, Care este în ceruri. lar de cel ce se va 
lepăda de Mine înaintea oamenilor şi Eu Mă voi lepăda de el înaintea Tatălui Meu, Care este în 
ceruri.” (Matei 10, 32-33). Sfântul Grigorie Palama (+1359) ne vorbeşte de trei categorii de 
necredincioși. Prima este a acelora care nu cred în existenţa lui Dumnezeu, a doua este aceea a 


ereticilor care denaturează sensul existenţei lui Dumnezeu, iar a treia este a celor care sfătuiesc 
pe creştini să stea liniştii în casele lor, să aibă o atitudine defensivă și lașă. Neimplicarea și 
tăcerea noastră va duce la înaintarea ereziei ecumeniste în Biserică, la unirea cu papismul, la 
unirea cu celelalte religii și la pierderea veșnică a mântuirii. Plecând de la Sfânta Scriptură și luând 
ca mărturie pe Sfântul Grigorie Palama care spune că cea de-a treia formă de necredinţă (ateism) 
este neimplicarea în lupta contra ereziei, tăcerea din frică, socotim că a venit vremea ca fiecare 
credincios al Bisericii Ortodoxe — cu atât mai mult ierarhul, preotul și călugărul — să mărturisească 
pe față împotriva apostaziilor din Biserică. 

De aceea îndemnăm și chemăm pe fiecare ortodox la a duce lupta cea bună de apărare a Bisericii 
prin următoarele măsuri concrete: 

— Conștientizarea poporului drept-credincios prin predici și materiale audio-video care să 
evidenţieze gravitatea și pericolul hotărârilor Adunării din Creta. 

— Întreruperea pomenirii la toate slujbele bisericii a arhiereilor semnatari ai hotărârilor de la 
Adunarea din Creta. 

- Preoţii să boicoteze activităţile de colportaj și cumpărarea de lumânări de la patriarhiile, 
mitropoliile și episcopiile ale căror ierarhi au semnat hotărârile Adunării din Creta. 

— Credincioșii ortodocși sub nici un chip nu trebuie să mai participe la slujbele arhiereilor semnatari 
și nici să se mai împărtășească din mâinile acestora. Cu mâna cu care au semnat trădarea 
credinţei, Arhiereii nu mai pot împărtăși turma Ortodoxiei. 

— Îndemnăm cu toată stăruința pe credincioșii ortodocși să se spovedească la acei preoți 
duhovnici care NU primesc hotărârile ecumeniste ale Adunării din Creta. 

— Oprirea donațiilor de orice formă (pomelnice, cumpărarea de cărţi, icoane și lumânări) către 
patriarhiile, mitropoliile și episcopiile ale căror conducători au semnat hotărârile ecumeniste ale 
Adunării din Creta. 

— Studenţii teologi și elevii seminariști sunt datori să nu mai participe la cursurile despre 
ecumenism predate în cadrul facultăţilor și seminariilor ortodoxe. 

— Susținerea cu toate mijloacele a ierarhilor, preoţilor şi credincioşilor care se ridică hotărât 
împotriva trădării semnate la Adunarea din Creta. 

- Demascarea politicii globaliste de integrare religioasă ca fiind demonică și fundamentată pe 
principii anticreştine. 

6. Următorii pași ai apostaziei — internaţionalismul religios și pregătirea venirii lui Antihrist 

S-au făcut deja mari trădări din partea arhiererilor ortodocși la întrunirile din Lima (1982, Peru) prin 
recunoașterea botezului, preoţiei și euharistiei catolicilor (BEM), la întrunirile din Balamand (1993, 
Libia) unde Biserica Ortodoxă devine egală celei Romano-Catolice care zace în cacodoxie 
(credință greșită) și se introduce termenul de “biserici surori” adică cu putere egală de mântuire, la 
întrunirile din Ravena (2007, Italia) prin recunoașterea papei ca arhiereu valid, și reciproc, 
acordarea primatului papal Patriarhului Ecumenic Bartolomeu, ca hotărâri total în afara Tradiţiei 
Ortodoxe. Suntem conştienţi de un plan mondial ocult de unire a tuturor religiilor și globalizare a 
lumii pentru pregătirea venirii unui conducător unic mondial, Antihrist. Ultimele declaraţii elogioase 
ale papei Francisc despre deschiderea către “restabilirea unităţii” și “un bine comun al Bisericii” nu 
arată decât ralierea semnatarilor trădători ai Adunării din Creta la socialismul religios mondial. În 
fapt, la Adunarea din Creta nu s-a semnat unirea cu romano-catolicii, ci s-a săvârșit un lucru cu 
mult mai grav: auto-atribuirea infailibilităţii (negreșelniciei) și a primatului papal noii instituţii numită 
Sfântul și Marele Sinod — papismul în Biserica Ortodoxă. 

Să nu ne amăgim: cine aprobă și primește hotărârile Adunării din Creta, primește ecumenismul. 


lar cine primește ecumenismul se lipsește de prezenţa Duhului Sfânt, Duhul Adevărului. 
http://sinodultalharesc.xyz/2016/07/02/m-a-r-t-u-r-i-s-i-r-e-a-dezicerea-credinciosilor-de- 
pretutindeni-de-hotararile-apostate-ale-sinodului-panortodox/ 

Această intrare a fost publicată în Mărturii de Credinţă, Sinodul Tâlhăresc de 
ortodoxiadreaptacredinta. Pune un semn de carte la legătura permanentă 
[https://ortodoxiadreaptacredinta.wordpress.com/2016/07/02/m-a-r-t-u-r-i-s-i-r-e-a-dezicerea- 
credinciosilor-de-pretutindeni-de-hotararile-apostate-ale-sinodului-panortodox-2/] . 


4 GÂNDURI DESPRE,MĂRTURISIREA DEZICEREA CREDINCIOȘILOR DE PRETUTINDENI DE HOTĂRÂRILE 


APOSTATE ALE SINODULUI PANORTODOX” 


LINETTE MATEI 
pe octombrie 10, 2019 la 7:34 am a spus: 


Oricat de traditionalisti sunteti voi, tineti calendarul papistasilor stil nou gregorian in privinta 
nasterii Domnului nostru lisus Hristos. Acest fapt singular va arunca in afuriseniile sfintilor 
parinti. Nu au nici un pacat cei ce tin pe vechi, caci acela e calendarul randuit pentru 
posturi si sarbatori de sfintele soboare. De nenumarate ori calendarul gregorian a fost dat 
anatemei inca de la crearea lui de papa Grigorie, in sec. XVI. 


Tot invocati ascultarea ca sa-i jigniti pe cei ce tin pe vechi, dar de cine faceti ascultare? De 


sinodali ce ei insisi nu mai sunt ortodocsi in gandire si actiune? 
sfantulglicherie.blogspot.com 
Despre caracterul necanonic şi antiortodox al stilului nou 


„„„.cînd va fi nevoie — şi sîngele vostru să-l vărsaţi pentru păzirea credinţei şi mărturisirii 


strămoşeşti” (Soborul Bisericesc din Constantinopol, 1583). 


Nu este un secret că adepţii trecerii la stilul nou sînt foarte departe de adevărata trăire 
creştinească, de Sfînta Biserică şi de canoanele ei. Cuceriţi de pretinsele valori europene, 
ei refuză să le vadă reversul, dorind cu orice preţ să ajungă în Europa. Chiar şi cu preţul 
trădării propriului neam şi a propriei credinţe. În Postul Crăciunului, care este o perioadă 
de pregătire pentru întîmpinarea marii sărbători creştineşti — Naşterea Mîntuitorului lumii, a 
Domnului nostru lisus Hristos (7 ianuarie), aceştia, într-o euforie artificială susţinută de 
mass-media, trimbiţează că doresc să sărbătorească Crăciunul pe nou, adică pe 25 
decembrie, ca apoi să întîlnească, fără impedimente, şi Anul Nou. Dar sărbătorirea Naşterii 
Domnului cu două săptămîni înainte de eveniment este un nonsens, aflîndu-se în 
contradicţie cu canoanele şi pravilele sfinţilor părinţi ai Bisericii. Cine oare dintre noi îşi 
serbează ziua de naştere cu două săptămîni înainte de evenimentul propriu-zis? 


Cu această ocazie, considerăm oportun să amintim că schimbarea stilului din 1923 a fost 
înfăptuită de odiosul patriarh ecumenic al Constantinopolului, ales nelegitim — Meletie 
Metaxakis, un aventurier, eretic şi mason, adică anticreştin şi satanist. (Este grăitor faptul 
că trupul lui Meletie Metaxakis, a acestui lup în piele de oaie, după moarte s-a înnegrit ca 
tăciunele şi elimina un lichid puturos). Stăpînirea lui nu a fost de durată, însă deosebit de 
dăunătoare, semănînd dezbinare în Biserică. Introducerea, la insistența masonilor, într-un 
şir de biserici ortodoxe a calendarului nou, a pus începutul unei dezbinări (schisme) între 
creştinii cu frică de Dumnezeu şi acei creştini care s-au lăsat secularizaţi de duhul lumii 
acesteia. 


Se ştie bine din mărturiile scrise şi verbale că introducerea stilului nou în România a 
întîmpinat o opunere hotărită din partea poporului binecredincios. Schimbarea calendarului 
s-a făcut cu forţa. Oamenii erau impuşi cu brutalitate să sărbătorească pe 25 decembrie: 
jandarmii umblau din casă în casă, urmărind îndeplinirea ordinului. Chiar şi astăzi, unii 
teologi români susţin că trecerea la stilul nou a fost o greşeală gravă. Chiar şi părintele 
Cleopa llie (cunoscut susţinător şi promotor al calendarului nebisericesc), întrebat fiind de 
călugării moldoveni de la Noul Neamţ despre problema calendarului, le-a spus: „Ţineţi aşa 
cum aţi ţinut (adică calendarul iulian, vechi) şi nu schimbaţi nimic”. Mai pe larg privind, 
schimbarea stilului nu semnifică doar schimbarea calendarului, ci şi schimbarea stilului şi a 
concepţiilor de viaţă. Acest lucru ni-l demonstrează cu prisosinţă Europa care, încălcînd 
poruncile lui Dumnezeu şi canoanele Sfintei Biserici, s-a postat pe calea autonimicirii 
moral-spirituale. Care este idealul Europei azi? Muncă pentru bani şi bani pentru 
satisfacerea plăcerilor trupeşti. Aceasta-i tot. Şi aici este începutul sfirşitului. 


Notă: menţionăm că atunci cînd ne referim la Europa, ne referim la civilizaţia occidentală 
per ansamblu, iar din ea face parte atît SUA şi Japonia, cît şi actuala „Rusie” (atît de 
îndepărtată ca duh şi interese „naţionale” de Rusia de pînă la revoluţia iudeo-bolşevică din 
1917) cu toate ecumenismele şi modernismele sale: globalizare, înregimentare 
electronică, legislaţie juvenilă, industrie mediatică şi show-biz pervertitor de minţi etc. 


Trebuie să înţelegem că lipsa de discernămînt în problema calendarului este deosebit de 
periculoasă pentru mîntuirea noastră. Un suflet avem şi trebuie să facem dreapta alegere. 
Cu cine sîntem — cu Sfinţii Părinţi ai Bisericii, cu tot neamul nostru ortodox, care veacuri în 
şir a ţinut sărbătorile după datina străbună sau cu duşmanii ce luptă împotriva lui 
Dumnezeu şi sapă la temelia Bisericii noastre pentru a o distruge? Unii susţin că vor să fie 
în pas cu Europa, cu toată lumea civilizată. Însă cu care Europă? Cu cea care este 
împotriva lui Hristos? Cu Europa care de mult şi-a călcat în picioare credinţa 
strămoşească, alungîndu-L pe Hristos de peste tot: din şcoli, din instituţii, din presă, din 
Constituţie, din viaţă? Cu Europa, pe care Hristos a luminat-o cu lumina adevărului 
credinţei şi care acum nu mai are nevoie de El: în Italia sînt scoase crucile din şcoli, în 
Franţa şi în Anglia este interzis portul cruciuliţei la git, în Germania, copiii, chestionaţi cu 
ocazia unui sondaj, nu ştiau cine s-a născut de Crăciun. Şi dacă Europa nu mai are nimic 


în comun cu Hristos, atunci oare nouă ne este în drum cu Europa? 


Acelaşi lucru se întîmplă şi în America: cele zece porunci afişate mai mult de două sute de 
ani în instituţiile de stat, astăzi sînt lichidate, iar la ordinul lui Bush ilustratele cu felicitările 
de Crăciun „Merry Christmas!” („Crăciun fericit!”) brusc au fost schimbate cu „Sărbători 
vesele!”. Chiar şi amintirea despre Hristos îi deranjează. 


Aşa-zisa lume civilizată astăzi, lipsită de adevărata credinţă în Dumnezeu, de morala 
creştină, înoată într-un ocean de păcate şi perversiuni, sfîrşitul cărora e iadul. Păcate, 
despre care auzind buneii şi părinţii noştri, roşeau de ruşine. Astăzi însă perversiunilor li se 
dă undă verde, adoptîndu-se legi cu privire la homosexuali, astfel viciile şi bolile societăţii 
fiind ridicate la rang de virtuţi, la rang de normalitate. 


Vreţi să sărbătoriţi Crăciunul împreună cu Europă anticreştină şi perversă pentru care 
această sărbătoare nici nu mai există? Sau să ascultăm de Sfinţii Părinţi ai Bisericii, care 
erau rugători fierbinţi, postitori, nevoitori ai adevăratei vieţi creştineşti? Ei, fiind luminaţi de 
harul Duhului Sfînt, au rînduit canoanele şi pravilele Sfintei Biserici, care stau la temelia 
Bisericii şi nu pot fi nici schimbate, nici revizuite. Acceptînd schimbarea stilului, îi 
considerăm pe Sfinţii Părinţi mincinoşi. Dacă sîntem creştini, nu putem admite blasfemia 
acesta. Sau sîntem fii adevăraţi şi credincioşi ai Sfintei Biserici Ortodoxe, sau fii ai rătăcirii 


şi pieirii veşnice. În probleme de credinţă, cale de mijloc nu există! 


Creştinul adevărat, care se străduieşte să-şi trăiască viaţa conform poruncilor 
dumnezeieşti şi canoanelor bisericeşti, înţelege că păcatul este păcat şi nicidecum nu 
poate fi virtute. La fel este şi în problema stilului: aici nu pot fi dubii — cine schimbă stilul 
rînduit de soboarele universale ale Bisericii, singur pe sine se dă blestemelor straşnice ale 
acestor soboare. 


Chiar de la apariţia stilului gregorian (stilul nou), Biserica Ortodoxă l-a negat cu 
vehemenţă, întărindu-l pe cel ortodox. Patriarhul Ecumenic leremia al II-lea (Tranos) 
(t1595) a mustrat aspru calendarul gregorian (stilul nou) ca fiind o operă a papalității, — 
ostilă Răsăritului Ortodox — şi vedea acest calendar ca o inovaţie caracteristică unui sistem 
de inovaţii papale opuse tradiţiei Răsăritului Ortodox, considerîndu-l o armă a politicii 
papiste de cotropire a Bisericilor ortodoxe. 


Soborul Bisericesc din Constantinopol (1583), convocat de patriarhul ecumenic leremia al 
II-lea, în decretul său trimis tuturor Bisericilor din Răsărit a declarat: 


„Cine nu urmează obiceiurilor Bisericii şi hotărîrii poruncite nouă de cele Şapte Sfinte 
Soboare Ecumenice cu privire la Sfîntul Paşte şi a sărbătorilor de peste an instituite prin 
buna lege ce trebuie să o urmăm, dar doreşte să urmeze pascalia gregoriană cu 
sărbătorile de peste an, acela cu astronomii cei fără de Dumnezeu se opune tuturor 
hotăririlor Sfintelor Soboare şi vrea să le schimbe şi să le slăbească — să fie anatema, 
lepădat de Biserica lui Hristos şi adunarea credincioşilor. Voi, însă, binecredincioşilor 
creştini ortodocşi, rămîneţi în aceea cum aţi fost învăţaţi, născuţi şi educati, — cînd va fi 
nevoie — şi sîngele vostru să-l vărsaţi pentru păzirea credinţei şi mărturisirii strămoşeşti”. 


lar patriarhul ecumenic Chiril al V-lea în adresarea sa din 1756 aplică tuturor creştinilor 
care au primit stilul nou blesteme grozave ce vizează atit viaţa vremelnică, cît şi cea 
veşnică: „lereu sau mirean, să fie lepădat de Dumnezeu, blestemat şi după moarte să nu 
putrezească şi să se afle în muncile veşnice... Aceştia să moştenească lepra lui Ghiezie şi 
sugrumarea lui luda, pe pămînt să fie precum Cain, gemînd şi tremurînd şi mînia lui 
Dumnezeu să fie pe capetele lor şi moştenirea lor să fie cu luda-trădătorul şi cu iudeii 
urîtori de Dumnezeu. Îngerul lui Dumnezeu cu sabia să meargă pe urmele lor în toate 
zilele vieţii lor şi să fie sub toate blestemele Patriarhilor şi Soboarelor, sub veşnica 
lepădare şi în muncile focului veşnic. Amin. Aşa să fie”. 


Aceste blesteme nimeni nu le-a anulat. 
lubiţi fraţi şi surori, să ne ferim de neascultare! 


Bisericile Ortodoxe care se conduc în prezent de calendarul ortodox sînt Patriarhia 
Moscovei, cea a Serbiei, a lerusalimului, a Gruziei şi Muntele Athos. Ținerea calendarului 
bisericesc nu este însă un criteriu în sine, acesta fiind unicul instrument potrivit și 
binecuvîntat pentru viaţa și timpul liturgic al Bisericii lui Hristos, însă nu și suficient. Atît 
timp cît patriarhiile enumerate mai sus sînt părtașe (la nivel de declaraţii, documente 
semnate și fapte de slujire) la erezia ecumenistă și serghianistă — ținerea calendarului 
bisericesc nu este decit un paravan, un ambalaj aparent creștin sub care se ascunde 
urîciunea ereziei despărțitoare de Duhul Sfînt. 


x* Apreciază 


ortodoxiadreaptacredinta 
1 pe octombrie 11, 2019 la 2:23 pm a spus: 
Na poftim! se gasesc 
schismaticii sa comenteze care au devenit fanatici ai calendarului ridicandu-l la 
rang de dogma si încă ce comentarii lungi si fara de sfarsit .Pai sa răspundem si 


noi „traditionalistii,,putin despre calendar asa cate putin,mai calendarul nu ne 


mântuie „calendarul a fost îndreptat nu este o dogmă sa fie clar 


PARINTELE EFREM KATUNAKIOTUL SI INCERCAREA STILISTA. Cum 
descopera Dumnezeu cuviosilor Sai unde este Biserica si unde lepadarea de har 


Ascultarea si problema calendarului 

Cand a patruns in viata Bisericii noul calendar, atunci intreg Sfantul Munte, pentru 
pricini legate de traditie, a pastrat folosirea vechiului calendar fara a rupe 
comuniunea cu Patriarhia Ecumenica din Constantinopol si, prin ea, cu toate 


Bisericile ortodoxe. 


Unii monahi aghioriti, luandu-si cu de la sine putere numele de „zeloti”, au intrerupt 
comuniunea duhovniceasca cu Patriarhia si cu restul Sfantului Munte, din pricina 
schimbarii calendarului. Ei nu luau parte nici la Liturghii, nici la praznice, nici nu 
pastrau vreo legatura cu ceilalti parinti. 


Katunakia era unul dintre centrele zelotilor. Parintele Efrem tinea de zeloti. 
Impreuna cu Staretul losif, manat de ravna duhovniceasca, a intrat mai intai in 
gruparea extremista a celor numiti Mateiti. Aceasta grupare, care a starnit intr-o 
asemenea masura atentia monahismului aghiorit, a luat nastere de la un oarecare 
Matei, monah critean cu vadite inclinatii anarhice, pe seama carora si-a dobandit o 


oarecare putere in imprejurarile neoranduielii calendaristice. 


Ducand foarte departe habotnicia legata de schimbarea calendarului si infatisand 
Biserica drept „cazuta”, si-a plinit toata pofta inimii. A devenit „hiperortodox” si si-a 
fanatizat adeptii prin felurite predici si manifestari, asa cum se mai intampla si 
astazi prin stradaniile unor sustinatori ai sai, lucru ce aduce o noua rana in sanurile 


Bisericii. 


Ca intotdeauna, orice inceput de sminteala naste fanatism si tulburare, din pricina 
nestiintei, pana ce se descopera dreapta asezare a lucrurilor. Era firesc ca batranii 
din pustie sa stea pe atunci de partea fanaticilor, intrucat se aflau stapaniti de 
neliniste si necunoastere, si incercau o mare teama ca nu cumva sa se lepede de 
credinta lor. 


Atunci, fata de incrancenarea Mateita, a prins cheag blandetea Florinita. Adeptii lui 
Florin cautau sa se pastreze departe de salbaticia Mateitilor; aveau un aer mai 
bland, desi erau zeloti. Staretii s-au intors catre aceasta grupare. „Din doua rele, il 
alegi pe cel mai mic”, isi spuneau, desi nu aflau odihna. Striga inlauntrul constiintei 
lor Biserica cea vie, care pe nedrept fusese lepadata, si le pricinuia neliniste. 


Limanul lor era rugaciunea. 


Staretul losif s-a intors cu staruinta catre adapostul sau cel statornic, rugaciunea, 
pentru a dobandi raspuns de Sus. Cheama-Ma in ziua necazului si te voi izbavi si 
Ma vei preaslavi (Psalmul 49, 16), lucru pe care cuviosul Staret il cunostea foarte 
bine din viata sa de nevointa, isi pleca genunchii cu lacrimi, cu durere si adanc de 


smerenie, rugandu-se fierbinte: 


„Pacatuit-am, faradelege am facut inaintea Ta, lepadand preasfanta Ta voie, si cu 
dreptate ne-ai trecut cu vederea, ca sa umblam intru neoranduiala si sa ratacim de 
la lumina adevarului Tau. Nesocotit-am temelia adevarului — Biserica Ta cea 
neclatinata si statornica, preasfantul Tau Trup, si ne-am pradat judecatilor si 
cugetelor omenesti. Adu-Ti aminte, Preabunule, de indurarile si milele Tale, ca din 


veac si pana in veac sunt”. 


A zabovit cu durere si osardie cautand spre adancul milei, iar Cel Atotbun n-a trecut 


cu vederea smerita sa rugaciune. 


"In aceasta cerere aprinsa, ne spunea fericitul Staret losif, m-a rapit somnul. Atunci 
m-am pomenit deodata singur pe un colt de stanca ce iesea din mare, nu departe 
de muntele Athonului, si care se clatina, gata din clipa in clipa sa se scufunde. M- 
am cutremurat gandindu-ma ca, de vreme ce acesta s-a desprins de intreg si se 
clatina, peste putin se va cufunda, iar eu voi pieri. Atunci, dintr-o saritura puternica 
am ajuns pe un loc bine temeluit al muntelui. Intr-adevar, coltisorul stancii pe care 
ma aflasem a fost inghitit de mare, iar eu am slavit pe Dumnezeu, Care m-a izbavit 
de la pierzare! Indata am legat visul de lucrul care ma framanta si pentru care ll 
rugasem pe Domnul, ca sa nu ma lase sa ratacesc in judecatile mele”. 


Si Parintele Efrem, rugandu-se, a auzit glas care ii spunea: 
„Prin Floriniti te-ai lepadat de intreaga Biserica”. 


Dupa ce au aflat liniste prin aceasta descoperire ca Biserica isi prelungeste 


prezenta ei, a auzit si Staretul losif un glas dumnezeiesc spunandu-i ca 
„Biserica este la Patriarhia Ecumenica din Constantinopo!”. 


De indata ce, la indemnul Staretului Iosif, s-au intors impreuna cu ceilalti parinti 
aghioriti in sanul Bisericii si i-au parasit pe zeloti, au cunoscut in chip simtit puterea 


harului in Tainele pe care le savarseau. 


La Dumnezeiasca Liturghie, Parintele Efrem vedea intotdeauna dumnezeiescul har 
sfintind cinstitele daruri in Trupul si Sangele lui Hristos. In tot rastimpul cat se 
alaturase zelotilor, afla dinaintea ochilor ceva ca un acoperamant care il impiedica 
sa vada deslusit dumnezeiescul har. Acest acoperamant s-a indepartat atunci cand 
s-a intors in Biserica cea vie. (...). 


(din: Monahul Iosif Vatopedinul, “Ne vorbeste parintele Efrem Katunakiotul”, 
Editurile Cartea Ortodoxa si Egumenita, Galati, 2004) 


x Apreciat de 1 persoană 


LINETTE MATEI 
pe octombrie 10, 2019 la 7:39 am a spus: 


„Congresul pan-ortodox” din 1923 şi inventarea calendarului „nou iulian” 

2 iunie 2010Lasă un comentariuGo to comments 

Fragment din lucrarea „O EXAMINARE ŞTIINŢIFICĂ A CALENDARULUI BISERICII 
ORTODOXE”, de leromonah Casian 


Şi vă rog pre voi fraţilor, să vă păziţi de cei ce fac împerecheri şi sminteli împotriva 
învăţăturii, care voi v-aţi învăţat; 

şi vă feriţide ei. Că unii ca aceia (...) prin cuvinte bune şi prin cuvântare de bine, înşală 
inimile celor proşti 

(Romani 16, 17-18) 

După primul război mondial (1914-1918), când un duh al liberei cugetări a început să 
pătrundă în toate sferele vieţii, a apărut o scindare fatală în conglăsuirea ortodocșilor cu 
privire la respingerea calendarului gregorian. Ororile războiului au dat naştere unei dorinţe 
mondiale de creare de instituţii culturale, civile, politice şi religioase, care să fie capabile să 
menţină pacea lumii. Un sentiment febril de optimism umanist a cuprins lumea şi, în aceste 
condiţii, a înflorit filozofia politico-religioasă secretă a francmasoneriei, găsind oportunităţi 


vaste de a-şi exercita influenţa asupra întregii societăţi. 


Pe neaşteptate, în viaţa Bisericii Ortodoxe s-a făcut auzit un strigăt pentru „,sfărâmarea 
lanțurilor gândirii canonice învechite”. Mai înainte, ţările ortodxe respinseseră în mod 
constant folosirea calendarului gregorian chiar pentru uzul civil. Însă prefacerile sociale 


fără precedent ale primului război mondial au schimbat radical toate acestea. 


Bulgaria a fost prima care a cedat în faţa noului calendar. Primul articol al decretului regal 
numărul XIII, emis de Ferdinand | (1861-1948), regele romano-catolic al Bulgariei, hotăra: 
„Începând cu 1 aprilie 1916, cronologia Bulgariei va urma calendarul gregorian de stil nou. 
Data de 31 martie 1916 va fi ultima zi socotită potrivit stilului vechi. Ziua următoare va 
purta data de 14 aprilie 1916, inaugurând începutul noii cronologii a regatului”[1]. 


A urmat Rusia — o victorie importantă pentru activităţile masonice din această ţară. La doar 
câteva zile după ce bolşevicii au pus în scenă revoluţia din octombrie (24-25 octombrie 
1917, stil vechi), noul regim comunist, ce şi-a mărturisit deschis ateismul, lua deja în 
considerare adoptarea noului calendar. Pe 24 ianuarie 1918 (stil vechi), Sovietul 
Comisarilor Poporului a ratificat Decretul cu privire la introducerea calendarului european 
apusean în Republica Rusă. Semnat de Vladimir Ilici Ulianov Lenin (1870-1924) şi publicat 
în ziua următoare, acesta începe cu cuvintele: „Dorind să stabilească în Rusia o metodă 
de calculare a timpului, similară celei folosite de toate popoarele cultivate, Sovietul 
Comisarilor Poporului hotărăşte prin prezentul decret ca, după luna ianuarie a acestui an, 


să fie introdus un nou calendar pentru uzul civil” (figura 10). 
Figura 10 


Ca parte integrantă a campaniei lor brutale de distrugere a culturii ortodoxe din Rusia, 
comuniştii au adoptat calendarul papal „,cultivat”. >>> 


Acest decret stabilea că ziua ce urma datei de 31 ianuarie 1918 (stil vechi) avea să fie 
socotită nu 1 februarie (stil vechi), ci 14 februarie (stil nou). Ulterior, alte ţări răsăritene au 
acceptat curând calendarul gregorian pentru uzul civil: Serbia, pe 18 ianuarie 1919; 
Grecia, pe 9 martie 1924; şi Egipt, pe 17 septembrie 1928. 


Vânturată de furia modernizării, Patriarhia Ecumenică a Constantinopolului, care fusese 
odinioară în avangarda apărării calendarului bisericesc patristic, şi-a schimbat brusc şi 
radical poziţia. În 1920, Locum Tenens al scaunului patriarhal, Arhiepiscopul Dorotei al 
Prussei, a publicat o enciclică fără precedent, adresată „Bisericilor lui Hristos de 
pretutindeni”[2], care începe cu dezvăluirea surprinzătoare că „Biserica noastră consideră 
că apropierea dintre diferite Biserici creştine şi frăţietatea dintre ele nu sunt excluse de 
diferenţele dogmatice care există între ele'[3]. 


Ca un prim pas spre realizarea acestei „frăţietăţi”, enciclica propune „acceptarea unui 
calendar uniform pentru prăznuirea marilor sărbători creştine în acelaşi timp de către toate 
Bisericile”[4]. Urmează încă câteva sugestii practice menite să conducă către o colaborare 
şi comunicare mai strânsă între diferitele confesiuni ale creştinătăţii. Astfel, Enciclica 
Patriarhiei Ecumenice din 1920 a devenit o fisură în armura unităţii ortodoxe. 


Promulgat unilateral — un lucru neobişnuit prin el însuşi —, acest document era cu totul 
netradiţional (adică, neortodox) în forma şi conţinutul său. În mod necaracteristic, textul nu 
conţine nici un citat patristic; în schimb, exprimă admiraţia pentru o instituţie lumească, 
anume Liga Naţiunilor, şi ţelurile ei, şi încurajează o „dragoste” fără rezerve faţă de 
heterodocşi: o trăsătură a „,ecumenismului” ortodox contemporan. Recomandările 
enciclicei de apropiere faţă de „,preacinstitele Biserici creştine din Apus şi din întreaga 
lume”[5], considerate în mod tradiţional de ortodocşi ca fiind organizaţii schismatice şi 
eretice, erau şocante în ignoranţa lor cu privire la principiile canonice fundamentale. De 
exemplu, să analizăm canoanele apostolice 10, 45 şi respectiv 64: 


Canonul 10 apostolic: „Dacă cineva s-ar ruga împreună cu cel înlăturat din obştea 
creştinilor, chiar în casă, să se afurisească”. 


Canonul 45 apostolic: „Episcopul, preotul sau diaconul care se roagă, numai, împreună cu 
ereticii, să se afurisească; iar dacă a îngăduit acestora să săvârşească ceva ca unor 
clerici, să se caterisească”. 


Canonul 64 apostolic: „Dacă un cleric sau laic ar merge la sinagoga iudeilor sau a 
ereticilor, pentru a se ruga, să se caterisească şi să se afurisească”. 


Cu toate acestea, astăzi, ortodocşii ecumenişti continuă să ţopăie scandalos împreună cu 
heterodocşii, în numele „dragostei” propovăduite de Enciclica din 1920. 


Mai mult, Enciclica din 1920 a semănat primele seminţe ale neo-papismului, ideea eronată 
potrivit căreia patriarhul Constantinopolului este conducătorul autorizat al Bisericii 
Ortodoxe, o teorie spinoasă care-i sufocă de decenii pe credincioşi. Cu toate că, într- 


adevăr, în sânul Ortodoxiei, patriarhul ecumenic este cinstit cu titlul de „primul între egali”, 
această atribuire indică un primat de onoare, nu un primat de autoritate. Creștinii apuseni, 
găsind acest paradox subtil al „egalităţii ierarhice” de neînțeles, stăruie în a înţelege 
Patriarhia Constantinopolului ca un fel de structură răsăriteană analoagă pontificatului 


roman. 


Enciclica din 1920 a încuviinţat efectiv această perspectivă. Ea a fost publicată într-o 
vreme în care Constantinopolul era într-un declin deosebit de grav. Scaunul patriarhal, 
dezgolit de jurisdicţia sa vastă de mai înainte, de populaţia numeroasă, veniturile 
substanţiale şi prestigiul internaţional, a rămas doar cu primatul său de onoare tradiţional. 
Pentru patriarhii acelor vremuri, cu idealurile masonice şi ambițiile lor mult fluturate, acest 
lucru nu a fost pur şi simplu de ajuns. Prin urmare, nu este surprinzător că Patriarhia 
Constantinopolului a început să cultive în mod activ o învăţătură neo-papală, admițând o 
supremație necunoscută până atunci în sânul lumii ortodoxe. 


Aşa cum remarca pe drept A. Buevsky: „Enciclica din 1920 este prima încercare făţişă a 
scaunului constantinopolitan de a înlocui autoritatea Bisericii Universale cu cea proprie”[6]. 
De asemenea, în 1920, Biserica Constantinopolului a colaborat în mod oficial cu mişcarea 
ecumenistă ce se năştea atunci, de inspiraţie masonică, prin participarea la conferinţa 
preliminară a mişcării „Credinţă şi Ordine” de la Geneva[7]. 


infiltrarea francmasoneriei în Biserica Ortodoxă era rezumată de Meletie Metaxakis (1871- 
1935) (figura 11). El era un adevărat Maestru „al masoneriei”, aşa cum va spune cu 
entuziasm mai târziu un coleg mason, într-o biografie a acestei personalităţi ecleziastice 
notorii: „După iniţierea sa (în 1909), fratele Meletie a răspândit activitatea masonică peste 
tot unde a mers în timpul tumultuoasei sale vieţi. Sunt foarte puţini cei care, asemenea 


fratelui Meletie, îmbrăţişează masoneria şi fac din ea experienţa vieţii lor'[8]. 


Figura 11 


<<>> 


Când clerul şi credincioşii au răspuns cu o opoziţie fermă şi prin intermediul „Sinodului 
Karlovsky” (Biserica Ortodoxă Rusă din Diaspora) el a aflat adevărul, Sfântul Tihon a 
revocat imediat decretul patriarhal. lerarhii Bisericii Ortodoxe Ruse din Diaspora şi-au 
exprimat poziţia prin trei sinoade convocate în 1923, 1924 şi 1925: „Deoarece Biserica 
Ortodoxă Rusă şi înalt prea sfinţitul patriarh nu acceptă stilul nou, iar înalt prea sfinţiţii 
patriarhi ai Alexandriei, Antiohiei şi lerusalimului l-au respins; având în minte de asemenea 
faptul că patriarhii răsăriteni au formulat anateme în 1583 şi 1756, [noi am hotărât] să nu 


introducem nici o modificare în actualul sistem bisericesc de măsurare a timpului”[30]. 


După moartea marelui apărător al Ortodoxiei, patriarhul Fotie, în 1926, Metaxakis a fost 
desemnat drept al doilea candidat pentru scaunul vacant al Alexandriei. Potrivit procedurii, 
primul candidat, Mitropolitul Nicolae al Nubiei trebuia să fie proclamat patriarh; cu toate 
acestea, în mod inexplicabil, autorităţile egiptene au confirmat în schimb „alegerea” lui 


Metaxakis. Odată înscăunat ca Meletie al II-lea al Alexandriei, el a introdus noul calendar, 
în ciuda dezaprobării pe care a stârnit-o acţiunea sa[31]. Încă, Metaxakis nu era mulţumit. 
Grav bolnav, el s-a oferit drept candidat pentru scaunul patriarhal al lerusalimului, însă a 
murit curând[32]. Ameninţată cu pierderea ajutorului financiar din partea credincioşilor săi 
arabo-americani, care au cerut acceptarea reformei calendarului drept condiţie pentru 
continuarea sprijinului economic, Patriarhia Antiohiei a fost silită să adopte noul calendar în 
1948. 


Pretutindeni în lume, reforma calendarului a scindat Biserica Ortodoxă în două tabere: 
credincioşi de stil vechi, adică cei care au rămas fideli calendarului bisericesc instituit de 
primul Sinod Ecumenic; şi credincioşi de stil nou, adică cei care au abandonat calendarul 
patristic tradiţional în favoarea calendarului „nou iulian”. Credincioşii de stil vechi din 
Grecia, România, Rusia, Polonia, Finlanda şi Estonia au devenit rapid victimele unei 
prigoane feroce din partea credincioşilor de stil nou care, acţionând cu un fanatism care a 
lăsat o falsă impresie asupra motivaţiilor politice ulterioare din spatele reformei 


calendarului, şi-au asigurat sprijinul înfocat al autorităţilor statului. 


La mijlocul anilor '1930, credincioşii de stil vechi din România au suferit o oprimare 
deosebit de aprigă: bisericile lor au fost demolate, în timp ce clerul şi monahii au fost 
întemnițați şi torturati, unii până la moarte[33]. În Grecia, prigoana împotriva mişcării de stil 
vechi a atins apogeul la începutul anilor '1950, când orice expresie a tradiţionalismului era 
batjocorită public şi confruntată cu cele mai aspre pedepse: clericii erau arestaţi, depuşi, 
tunşi şi bărbieriţi, dezbrăcaţi de veşmintele clericale şi surghiuniţi; obştile monahale erau 
risipite; bisericile erau confiscate şi unele chiar demolate; iar monahii şi monahiile erau 


„excluşi din monahism” şi exilați în mânăstiri ruinate[34]. 


Un exemplu cunoscut de persecutare a credincioşilor de stil vechi de către cei de stil nou 
este cel suferit de monahii de la Mânăstirea Valaam. Situată pe o insulă de pe Lacul 
Ladoga, Valaamul se află pe graniţa dintre Rusia şi Finlanda şi, în 1918, din pricina 
vicisitudinilor istoriei, mânăstirea care odinioară era cea mai mare a Bisericii Ortodoxe 
Ruse s-a aflat brusc în jurisdicţia Bisericii Ortodoxe a Finlandei. Chiar în această perioadă, 
duhul inovaţionismului ispitea diabolic Bisericile Ortodoxe, iar Biserica Ortodoxă a 
Finlandei i-a căzut pradă în întregime. Confruntându-se cu imposibilitatea de a evita 
impunerea noului calendar, monahii de la Mânăstirea Valaam s-au mutat pe o altă insulă, 
pe care au numit-o „Noul Valaam”. Această deplasare — peste o mie de monahi au 
traversat gheaţa înşelătoare a Lacului Ladoga — s-a făcut cu preţul vieţii. În cele din urmă, 
şi bineînţeles nu fără voia lui Dumnezeu, ei au fost siliţi să părăsească şi acest nou 
aşezământ, răspândindu-se pretutindeni în lume. 


Prin urmare, această reformă a calendarului aparent neînsemnată şi inofensivă, socotită 
de mulţi ca un lucru nesemnificativ, de importanţă secundară, un „fleac'[35], a confruntat 
Biserica Ortodoxă cu tulburări, divergențe şi chiar vărsare de sânge mucenicesc. 
Bineînţeles, papalitatea, mereu invidioasă pe pretenţia incontestabilă a Bisericii Ortodoxe 
de a deţine întâietatea duhovnicească în sânul creştinătăţii, a privit cu bucurie cum 
veşmântul neprihănit al Ortodoxiei era mânjit de reforma calendarului. După câteva secole 


de strădanii, Biserica Romano-Catolică, a cărei politică „forţa face dreptul” ţine locul 
oricărei temelii ecleziastice sănătoase, a reuşit în cele din urmă (deşi indirect) să supună 
câteva Biserici Ortodoxe „vicarului infailibil al lui Hristos”. Papalitatea a obţinut aceasta 
amestecând problemele credinţei cu interese politice, economice şi personale şi, 
bineînţeles, într-un asemenea amestec problemele credinţei sunt întotdeauna pe ultimul 
loc. 


De pildă, practica Bisericii Latine de a plăti salarii monahilor săi nu numai că încalcă 
influenţează inevitabil hotărârile lor duhovniceşti. Din nefericire, spre deosebire de Sfintele 
Sinoade Ecumenice, care i-au unit şi împăcat pe ortodocşi în Hristos, noul duh al 
modernismului a semănat seminţele vrăjmăşiei şi dezbinării, încercând să submineze 


credinţa ortodoxă. 


În pofida reformei calendarului, chiar şi astăzi, vechiul calendar este păstrat liturgic 
pretutindeni în Biserica Ortodoxă atât de unele jurisdicții „oficiale”, cât şi de câteva 
jurisdicții tradiționale, formate în opoziţie faţă de erorile modernismului. Printre Bisericile 
Ortodoxe care utilizează vechiul calendar se numără Patriarhia lerusalimului — mama 
tuturor Bisericilor —, Patriarhia Moscovei (cea mai mare Biserică Ortodoxă ca număr de 
credincioşi), Biserica Ortodoxă Rusă din Diaspora, Patriarhia Serbiei, Patriarhia Georgiei, 
Biserica Ortodoxă de Răsărit a Greciei, Biserica Ortodoxă de Răsărit a României, Biserica 
Ortodoxă de Răsărit a Bulgariei, Biserica Ortodoxă a Macedoniei, Biserica Ortodoxă a 
Ucrainei[36], şi acel bastion tradiţional al Ortodoxiei, republica monahală a Muntelui Athos. 
În plus, unele jurisdicții de stil nou au, de asemenea, dioceze sau parohii care folosesc 
vechiul calendar, începând în mod surprinzător cu Patriarhia Ecumenică[37], Biserica 
Ortodoxă din America (Dioceza de Alaska), Biserica Ortodoxă a Poloniei, Biserica 
Ortodoxă a Cehiei, Biserica Ortodoxă a Slovaciei. 


În 1968, când Biserica Ortodoxă a Macedoniei a primit autocefalia, s-a făcut o încercare de 
introducere a noului calendar, însă opoziţia vehementă a credincioşilor a dus la eşecul 
acesteia. În Biserica Ortodoxă a Bulgariei, reforma calendarului a avut loc pe neaşteptate. 
În 1967, Sfântul Sinod, în unanimitate, a consacrat câteva şedinţe chestiunii introducerii 
noului calendar, şedinţe despre care comunitatea bisericească nu a ştiut nimic; presa 
ecleziastică nu a publicat nici un articol pe această temă. Brusc, pe 21 iulie 1968, a fost 
emisă o „Epistolă către clerul şi toţi fiii Bisericii Ortodoxe a Bulgariei”, specială, cu numărul 
5953 şi datată 18 iulie 1968[38]. În această epistolă, reforma calendarului a fost anunţată 
ca un fapt adoptat prin „voinţa comună a clerului şi credincioşilor”, „potrivit cu dorinţa 
comună a poporului credincios”. Calendarul bisericesc pentru anul 1969, publicat de 
Patriarhia Sofiei, includea „instrucţiuni pentru prăznuirea bisericească a zilelor de la 
sfârşitul lunii decembrie 1968, legate de introducerea noului calendar”. Aici se observă că 
sărbătorile Mineiului dintre 6 decembrie stil vechi (19 decembrie stil nou) şi 20 decembrie 
stil vechi (2 ianuarie stil nou) „dispar” fără nici o justificare canonică a acestui act. Adică, 
praznicul Sfântului Nicolae, din 6 decembrie stil vechi, este urmat imediat de 
Înainteprăznuirea Naşterii Domnului şi praznicul Sfântului Ignatie Teoforul (t 106), din 20 
decembrie stil nou (figura 13). Astfel, omiţând 13 zile — act nepermis de rânduielile Tipicului 


bisericesc, postul Naşterii Domnului a fost scurtat cu 13 zile. În întreaga sa istorie, Biserica 


Ortodoxă nu a cunoscut nicicând o asemenea întrerupere brutală a curgerii liturgice. 
Figura 13 


<<< Când o Biserică Ortodoxă locală adoptă noul calendar, există o ruptură bruscă, 
artificială şi confuză în viaţa sa liturgică. Pentru Biserica Ortodoxă a Bulgariei, respectarea 
postului Naşterii Domnului de către credincioşi a fost întreruptă în mod violent în 1968 de 
introducerea calendarului „nou iulian”. Postul a fost redus necanonic cu 13 zile, în timp ce 
sărbătorile din aceste zile — inclusiv praznice precum Zămislirea Maicii Domnului — au fost 
eliminate pur şi simplu din comemorarea liturgică în acel an. 


Clerul şi credincioşii au avut de înfruntat introducerea „oficială” neprevăzută a noului 
calendar în viaţa Bisericii Bulgare ca pe un fapt împlinit. În cursul şedinţelor sinodale, unii 
ierarhi s-au opus afirmând că reforma calendarului nu era recomandată, subliniind că 
interesele exclusiv bisericeşti şi naţionale cereau ca această chestiune să nu fie săvârşită 
în pripă, după cum demonstra experienţa macedoneană, şi că Sofia ar fi făcut bine să nu 
se distanţeze sau să se abată ideologic de la poziţia Moscovei. 


La această obiecţie, patriarhul Chiril a replicat că Biserica Rusă a fost, într-adevăr, 
consultată şi a fost obţinut consimţământul ei; însă, o asemenea afirmaţie este în cel mai 
bun caz nesatisfăcătoare, de vreme ce nici până în prezent Patriarhia Moscovei nu a 
adoptat noul calendar. Un ierarh rus care a fost de acord cu introducerea noului calendar, 
şi aceasta era doar opinia sa personală, a fost Mitropolitul Nicodim al Leningradului (1929- 
1978), a cărui moarte în braţele Papei loan Paul | (1912-1978) corespunde cu afirmaţia că 
el era un romano-catolic în secret. 


Oricum, Mânăstirea Sfântului Acoperământ (cea mai mare mânăstire din Bulgaria), câţiva 
clerici (însă nu ierarhi), şi o mulţime de credincioşi au rămas fideli vechiului calendar şi, ca 
urmare, Ortodoxiei. Din pricina obiecţiei lor conştiente faţă de calendarul „nou iulian”, 
arhimanariţii Serafim şi Serghie de la Academia Teologică din Sofia au fost concediaţi din 
funcţiile lor liturgice şi profesorale. Slujbele ortodoxe de stil vechi publice au fost interzise. 
Toate acestea au avut ca scop îndepărtarea forţată a oamenilor de Ortodoxia lor şi, în 


cursul unei generaţii, aruncarea lor în mocirla ateismului. 


Puţinii credincioşi care au rămas fideli sfintei Ortodoxii au fost puşi sub urmărirea 
„serviciilor speciale” şi lipsiţi de orice demnități sau privilegii sociale. Deşi numeric vorbind 
susţinătorii stilului vechi în Ortodoxia lumii îi depăşesc cu mult pe cei ai stilului nou, 
credincioşii de stil vechi din astfel de ţări de stil nou, precum cei din Grecia, România şi 
Bulgaria, sunt o minoritate în sânul comunităţilor ortodoxe respective şi, în consecinţă, sunt 
batjocoriţi, luaţi în râs şi ocărâţi fiindcă nu se supun majorităţii. 


Însă, creştinii ortodocşi tradiţionalişti se mângâie cu faptul că Evanghelia încurajează 
„turma mică”[39]. În timp ce ortodocşii de stil vechi sunt socotiti ca încălcând şi tulburând 
rânduiala ecleziastică, în realitate cei care greşesc sunt cei care nu ţin de cont de sfintele 


canoane şi încalcă şi tulbură rânduiala Bisericii. În zilele noastre, când există cereri 
frecvente de la cele mai înalte niveluri ale Bisericilor „„,oficiale” pentru o întoarcere la Sfânta 
Tradiţie, credincioşii ar face bine să cugete cu atenţie asupra a ceea ce înseamnă 
adevăratul creştinism ortodox şi cine sunt cu adevărat adepţii săi. 

bd Apreciază 


LINETTE MATEI 
pe octombrie 10, 2019 la 8:01 am a spus: 


Pr. Boris Molceanov — Cum sa intelegem calendarul nostru Bisericesc? (III) 


A meritat oare să fie reformat calendarul din pricina defazării în cronologia iuliană? Cel mai 
hotărât opozant al reformei latine s-a dovedit a fi cronologia lunară ce nu poate fi în nici un 
fel unitară cu noul calendar. Prin urmare, reformiştii italieni au fost siliţi s-o modifice 
deopotrivă cu întreaga Pascalie. 

Minunata lucrare a savanților alexandrini a fost iremediabil mutilată şi distorsionată. 


Sistemul lor ingenios de simplu şi de precis a fost înlocuit cu un sistem nou şi împovărător. 
Armonia dintre anul lunar şi cel solar a fost distrusă pentru totdeauna. Ordinea din calculul 
fazelor lunare a fost schimbată şi reformiştii au început să calculeze mişcările lunii în mod 
artificial, prin introducerea unei acceleraţii de o zi plină la 310 ani. Rezultatul a fost 
următorul: Paştele lor, în unii ani coincide cu Paştele evreiesc — eveniment condamnat şi 
interzis cu desăvârşire de către Sinodul | Ecumenic! 

Dacă super-încrezuţii în sine făcători ai noului calendar, Aloysius Lilius şi colegii săi ar fi 
catadicsit să consulte calendarul evreiesc contemporan lor, ei n-ar fi introdus această 
nefericită perturbaţie lunară. 

Înlocuirea calendarului iulian cu cel gregorian a fost asemănătoare înlocuirii unei magnifice 
opere de artă cu o buturugă cioplită grosolan. 

Savanţii italieni din secolul al XVI-lea şi-au ridicat cu acest nou calendar un monument 
ignoranței şi stupidităţii lor personale. 

Compromisul este oare posibil? 

Reformiştii latini, după cum s-a văzut, schimbând calendarul solar, s-au văzut siliţi să 
denatureze şi cronologia lunară, iar, împreună cu anul solar, să schimbe întreaga Pascalie. 
Numeroşi creştini ortodocşi, înțelegând totala imposibilitate pentru Sfânta Biserică de a 
renunţa la calendarul lunar şi la rânduielile canonice privitoare la sărbătorirea Paştelui, cu 
toate acestea nu înţeleg pe deplin legătura de nezdruncinat a Pascaliei noastre cu 
calendarul iulian. Aceşti oameni, rău informaţi, vorbesc adesea despre un compromis, 
chipurile, să lăsăm Pascalia noastră neschimbată, adică să sărbătorim Paştele şi celelalte 
sărbători legate de acesta, după calendarul iulian, iar celelalte sărbători, în acord cu 
calendarul gregorian. 

Autorii soluţiilor de compromis nu pot evita situaţiile complet inadmisibile în urma 
încercărilor de a folosi Pascalia canonică în relaţie cu calendarul gregorian. Un exemplu al 
unei astfel de situaţii s-a întâmplat în 1959. În acel an, Pastele a căzut în data de 20 
aprilie. Sfânta Treime — în data de 8 iunie (după calendarul iulian). Opt zile mai târziu, la 16 
iunie a început postul Sfinţilor Apostoli care a continuat până în ziua Sfinţilor Apostoli Petru 
şi Pavel (29 iunie). Dacă ar fi fost folosit calendarul (nou) gregorian, începutul postului ar fi 
căzut în data de 29 iunie, adică chiar în ziua Sfinţilor Apostoli Petru şi Pavel, astfel că 
postul ar fi dispărut cu desăvârşire. Aşa ceva se întâmplă totdeauna atunci când Pastele 
cade între 20 şi 25 aprilie. 

Sfânta Biserică nu poate sub nici o formă să renunţe la poruncile apostolice. În consecinţă, 
calendarul (nou) gregorian nu poate fi acceptat chiar şi în condiţii de compromis”. 


x Apreciază 


